title: 2011/708/ЕС: Решение на Съвета и на представителите на държавите-членки на Европейския съюз, заседаващи в рамките на Съвета от 16 юни 2011 година за подписването, от името на Съюза, и временното прилагане на Споразумението за въздушен транспорт между Съединените американски щати, от една страна, Европейския съюз и неговите държави-членки, от друга страна, Исландия, от трета страна, и Кралство Норвегия, от четвърта страна, и за подписването, от името на Съюза, и временно прилагане на Допълнителното споразумение между Европейския съюз и неговите държави-членки, от една страна, Исландия, от друга страна, и Кралство Норвегия, от трета страна, за прилагане на Споразумението за въздушен транспорт между Съединените американски щати, от една страна, Европейския съюз и неговите държави-членки, от друга страна, Исландия, от трета страна, и Кралство Норвегия, от четвърта страна#Споразумение за въздушен транспорт#Допълнително споразумение между Европейския съюз и неговите държави-членки, от една страна, Исландия, от друга страна, и Кралство Норвегия, от трета страна, за прилагане на Споразумението за въздушен транспорт между Съединените американски щати, от една страна, Европейския съюз и неговите държави-членки, от друга страна, Исландия, от трета страна, и Кралство Норвегия, от четвърта страна

text:
               29.10.2011

               BG

               Официален вестник на Европейския съюз

               L 283/1

         РЕШЕНИЕ НА СЪВЕТА И НА ПРЕДСТАВИТЕЛИТЕ НА ДЪРЖАВИТЕ-ЧЛЕНКИ НА ЕВРОПЕЙСКИЯ СЪЮЗ, ЗАСЕДАВАЩИ В РАМКИТЕ НА СЪВЕТА
   от 16 юни 2011 година
   за подписването, от името на Съюза, и временното прилагане на Споразумението за въздушен транспорт между Съединените американски щати, от една страна, Европейския съюз и неговите държави-членки, от друга страна, Исландия, от трета страна, и Кралство Норвегия, от четвърта страна, и за подписването, от името на Съюза, и временно прилагане на Допълнителното споразумение между Европейския съюз и неговите държави-членки, от една страна, Исландия, от друга страна, и Кралство Норвегия, от трета страна, за прилагане на Споразумението за въздушен транспорт между Съединените американски щати, от една страна, Европейския съюз и неговите държави-членки, от друга страна, Исландия, от трета страна, и Кралство Норвегия, от четвърта страна
   (2011/708/ЕС)
   СЪВЕТЪТ И ПРЕДСТАВИТЕЛИТЕ НА ДЪРЖАВИТЕ-ЧЛЕНКИ НА ЕВРОПЕЙСКИЯ СЪЮЗ, ЗАСЕДАВАЩИ В РАМКИТЕ НА СЪВЕТА,
   като взеха предвид Договора за функционирането на Европейския съюз, и по-специално член 100, параграф 2 във връзка с член 218, параграф 5 и член 218, параграф 8, първа алинея от него,
   като взеха предвид предложението на Европейската комисия,
   като имат предвид, че:

               (1)

               Споразумението за въздушен транспорт между Европейската общност и нейните държави-членки, от една страна, и Съединените американски щати, от друга страна (1) („Споразумението за въздушен транспорт“), подписано между Съединените американски щати, държавите-членки на Европейската общност и Европейската общност на 25 и 30 април 2007 г., изменено с Протокола за изменение на Споразумението за въздушен транспорт между Съединените американски щати и Европейската общност и нейните държави-членки, подписано на 25 и 30 април 2007 г. („Протоколът“) (2), подписан от Съединените американски щати, държавите-членки на Европейския съюз и Европейския съюз на 24 юни 2010 г., изрично предвижда присъединяването на трети държави към Споразумението за въздушен транспорт.

               (2)

               В съответствие с член 18, параграф 5 от Споразумението за въздушен транспорт, изменено с Протокола, съвместният комитет, създаден по силата на този член, разработи предложение за присъединяването на Исландия и Кралство Норвегия към Споразумението за въздушен транспорт, изменено с Протокола.

               (3)

               На 16 ноември 2010 г. съвместният комитет направи предложение за Споразумение за въздушен транспорт между Съединените американски щати, от една страна, Европейския съюз и неговите държави-членки, от друга страна, Исландия, от трета страна, и Кралство Норвегия, от четвърта страна („Споразумението за присъединяване“).

               (4)

               Комисията договори Допълнително споразумение между Европейския съюз и неговите държави-членки, от една страна, Исландия, от друга страна, и Кралство Норвегия, от трета страна, за прилагане на Споразумението за въздушен транспорт между Съединените американски щати, от една страна, Европейския съюз и неговите държави-членки, от друга страна, Исландия, от трета страна, и Кралство Норвегия, от четвърта страна („Допълнителното споразумение“).

               (5)

               Споразумението за присъединяване и Допълнителното споразумение следва да бъдат подписани и временно прилагани до приключване на процедурите за сключването им,

         ПРИЕХА НАСТОЯЩОТО РЕШЕНИЕ:
   Член 1
   Одобрява се подписването на Споразумението за въздушен транспорт между Съединените американски щати, от една страна, Европейския съюз и неговите държави-членки, от друга страна, Исландия, от трета страна, и Кралство Норвегия, от четвърта страна, и Допълнителното споразумение между Европейския съюз и неговите държави-членки, от една страна, Исландия, от друга страна, и Кралство Норвегия, от трета страна, за прилагане на Споразумението за въздушен транспорт между Съединените американски щати, от една страна, Европейския съюз и неговите държави-членки, от друга страна, Исландия, от трета страна, и Кралство Норвегия, от четвърта страна, при условие за сключването на посочените споразумения.
   Текстовете на Споразумението за присъединяване и на Допълнителното споразумение са приложени към настоящото решение.
   Член 2
   Председателят на Съвета e оправомощен да посочи лицето(та), упълномощено(и) да подпише(ат) Споразумението за присъединяване и Допълнителното споразумение от името на Съюза.
   Член 3
   Споразумението за присъединяване и Допълнителното споразумение се прилагат временно, считано от датата на подписване (3), от Съюза и доколкото това е допустимо от приложимото национално право, от неговите държави-членки и от другите страни, до приключване на процедурите за сключването им.
   Член 4
   Настоящото решение влиза в сила в деня на приемането му.

      Съставено в Люксембург на 16 юни 2011 година.

            Председател

         VÖLNER P.

      (1)  ОВ L 134, 25.5.2007 г., стр. 4.

      (2)  ОВ L 223, 25.8.2010 г., стр. 3.

      (3)  Датата на подписване на Споразумението за присъединяване и на Допълнителното споразумение ще се публикува в Официален вестник на Европейския съюз от Генералния секретариат на Съвета.

      ПРЕВОД
      СПОРАЗУМЕНИЕ ЗА ВЪЗДУШЕН ТРАНСПОРТ
      СЪЕДИНЕНИТЕ АМЕРИКАНСКИ ЩАТИ (наричани по-нататък „Съединените щати“),
      от една страна,
      КРАЛСТВО БЕЛГИЯ,
      РЕПУБЛИКА БЪЛГАРИЯ,
      ЧЕШКАТА РЕПУБЛИКА,
      КРАЛСТВО ДАНИЯ,
      ФЕДЕРАЛНА РЕПУБЛИКА ГЕРМАНИЯ,
      РЕПУБЛИКА ЕСТОНИЯ,
      ИРЛАНДИЯ,
      РЕПУБЛИКА ГЪРЦИЯ,
      КРАЛСТВО ИСПАНИЯ,
      ФРЕНСКАТА РЕПУБЛИКА,
      ИТАЛИАНСКАТА РЕПУБЛИКА,
      РЕПУБЛИКА КИПЪР,
      РЕПУБЛИКА ЛАТВИЯ,
      РЕПУБЛИКА ЛИТВА,
      ВЕЛИКОТО ХЕРЦОГСТВО ЛЮКСЕМБУРГ,
      РЕПУБЛИКА УНГАРИЯ,
      МАЛТА,
      КРАЛСТВО НИДЕРЛАНДИЯ,
      РЕПУБЛИКА АВСТРИЯ,
      РЕПУБЛИКА ПОЛША,
      ПОРТУГАЛСКАТА РЕПУБЛИКА,
      РУМЪНИЯ,
      РЕПУБЛИКА СЛОВЕНИЯ,
      СЛОВАШКАТА РЕПУБЛИКА,
      РЕПУБЛИКА ФИНЛАНДИЯ,
      КРАЛСТВО ШВЕЦИЯ,
      ОБЕДИНЕНОТО КРАЛСТВО ВЕЛИКОБРИТАНИЯ И СЕВЕРНА ИРЛАНДИЯ,
      като страни по Договора за Европейския съюз и Договора за функционирането на Европейския съюз и като държави-членки на Европейския съюз (наричани по-нататък „държавите-членки“),
      и
      ЕВРОПЕЙСКИЯТ СЪЮЗ,
      от друга страна,
      ИСЛАНДИЯ,
      от трета страна, и
      КРАЛСТВО НОРВЕГИЯ (наричано по-нататък „Норвегия“),
      от четвърта страна;
      КАТО ЖЕЛАЯТ да насърчат система на международно въздухоплаване, която се основава на конкуренция между авиокомпаниите на пазара с минимална намеса и регулиране от страна на държавата;
      КАТО ЖЕЛАЯТ да улеснят разгръщането на възможностите на международния въздушен транспорт, включително чрез развитието на мрежи за въздушен превоз, които отговарят на нуждите на пътниците и спедиторите от удобни услуги в областта на въздушния превоз;
      КАТО ЖЕЛАЯТ да предоставят възможност на авиокомпаниите да предлагат на пътуващите и спедиторите конкурентни цени и услуги на отворени пазари;
      КАТО ЖЕЛАЯТ всички сектори от отрасъла на въздушния транспорт, включително служителите на авиокомпаниите, да бъдат облагодетелствани от едно либерализирано споразумение;
      КАТО ЖЕЛАЯТ да осигурят най-висока степен на безопасност и сигурност на международния въздушен транспорт и като потвърждават своята дълбока загриженост по отношение на действията или заплахите срещу сигурността на въздухоплавателните средства, които застрашават безопасността на хора или имущество, влияят неблагоприятно на функционирането на въздушния превоз и подкопават общественото доверие в безопасността на гражданското въздухоплаване;
      КАТО ОТБЕЛЯЗВАТ Конвенцията за международното гражданско въздухоплаване, открита за подписване в Чикаго на 7 декември 1944 г.;
      КАТО ОТЧИТАТ, че държавните субсидии могат да повлияят неблагоприятно върху конкуренцията между авиокомпаниите и могат да изложат на риск основните цели на настоящото споразумение;
      КАТО ПОТВЪРЖДАВАТ значението на защитата на околната среда при разработване и прилагане на международната политика в областта на въздухоплаването;
      КАТО ОТБЕЛЯЗВАТ значимостта на защитата на потребителите, включително защитата, предоставена по Конвенцията за уеднаквяване на някои правила за международен въздушен превоз, сключена в Монреал на 28 май 1999 г.;
      КАТО ВЪЗНАМЕРЯВАТ да надграждат върху рамката от съществуващи споразумения с цел предоставяне на достъп до пазарите и увеличаване в максимална степен на ползите за потребители, авиокомпании, работна сила и общности от двете страни на Атлантическия океан;
      КАТО ОТЧИТАТ колко е важно техните авиокомпании да имат по-голям достъп до световните капиталови пазари с оглед укрепването на конкуренцията и подкрепата за целите на настоящото споразумение;
      КАТО ВЪЗНАМЕРЯВАТ да създадат прецедент от световно значение в подкрепа на ползите от либерализацията в този ключов сектор на икономиката;
      КАТО ОТЧИТАТ, че Европейският съюз замести Европейската общност и е неин правоприемник вследствие на влизането в сила на 1 декември 2009 г. на Договора от Лисабон за изменение на Договора за Европейския съюз и Договора за създаване на Европейската общност, и че от тази дата всички права и задължения на Европейската общност, както и всички позовавания на Европейската общност в Споразумението за въздушен транспорт, подписано от Съединените американски щати и Европейската общност и нейните държави-членки на 25 и 30 април 2007 г., се отнасят за Европейския съюз;
      СЕ СПОРАЗУМЯХА ЗА СЛЕДНОТО:
      Член 1
      Определение
      „Страна“ означава Съединените щати, Европейският съюз и неговите държави-членки, Исландия или Норвегия.
      Член 2
      Прилагане на Споразумението за въздушен транспорт, изменено с Протокола, и на приложението към настоящото споразумение
      Разпоредбите на Споразумението за въздушен транспорт, подписано от Съединените американски щати и Европейската общност и нейните държави-членки на 25 и 30 април 2007 г. (наричано по-нататък „Споразумението за въздушен транспорт“), изменено с Протокола за изменение на Споразумението за въздушен транспорт, подписан от Съединените американски щати и Европейския съюз и неговите държави-членки на 24 юни 2010 г. (наричан по-нататък „Протокола“), които са въведени в него чрез препратка, се прилагат за всички страни по настоящото споразумение съгласно приложението към настоящото споразумение. Разпоредбите на Споразумението за въздушен транспорт, изменено с Протокола, се прилагат към Исландия и Норвегия, както ако те бяха държави-членки на Европейския съюз, така че Исландия и Норвегия разполагат с всички права и задължения на държавите-членки съгласно посоченото споразумение. Разпоредбите на приложението към настоящото споразумение представляват неразделна част от настоящото споразумение.
      Член 3
      Прекратяване или спиране на временното прилагане
      1.   Както Съединените щати, така и Европейският съюз и неговите държави-членки могат по всяко време да отправят писмено предизвестие по дипломатически път до другите три страни относно своето решение да прекратят настоящото споразумение или временното му прилагане съгласно член 5.
      Копие от предизвестието се изпраща едновременно и на Международната организация за гражданско въздухоплаване (ИКАО). Настоящото споразумение или неговото временно прилагане се прекратяват в полунощ по Гринуич в края на трафик сезона на Международната асоциация за въздушен транспорт (IATA), който e в сила една година след датата на писменото предизвестие, освен ако предизвестието не бъде оттеглено посредством споразумение между всички страни преди изтичането на този срок.
      2.   Както Исландия, така и Норвегия, може по всяко време да отправи писмено предизвестие по дипломатически път до другите страни относно своето решение да се оттегли от настоящото споразумение или да прекрати временното му прилагане съгласно член 5. Копие от предизвестието се изпраща едновременно и на ИКАО. Подобно оттегляне или прекратяване на временното прилагане поражда действие от полунощ по Гринуич в края на трафик сезона на IATA, който e в сила една година след датата на писменото предизвестие, освен ако предизвестието не бъде оттеглено посредством споразумение между страната, която го е отправила, Съединените щати и Европейския съюз и неговите държави-членки преди изтичането на този срок.
      3.   Както Съединените щати, така и Европейският съюз и неговите държави-членки могат по всяко време да отправят писмено предизвестие по дипломатически път до Исландия или Норвегия относно своето решение да прекратят настоящото споразумение или временното му прилагане по отношение на Исландия или Норвегия. Копия от предизвестието се изпращат едновременно на другите две страни по настоящото споразумение, както и на ИКАО. Прекратяването или спирането на временното прилагане по отношение на Исландия или Норвегия поражда действие от полунощ по Гринуич в края на трафик сезона на IATA, който e в сила една година след датата на писменото предизвестие, освен ако предизвестието не бъде оттеглено посредством споразумение между Съединените щати, Европейския съюз и неговите държави-членки и страната, до която е отправено, преди изтичането на този срок.
      4.   За целите на дипломатическите ноти, предвидени в настоящия член, дипломатическите ноти до или от Европейския съюз и нейните държави-членки се изпращат според случая на Европейския съюз или от него.
      5.   Независимо от всички други разпоредби на настоящия член, ако бъде прекратено Споразумението за въздушен транспорт, изменено с Протокола, едновременно с това се прекратява действието на настоящото споразумение.
      Член 4
      Регистрация в ИКАО
      Генералният секретариат на Съвета на Европейския съюз регистрира настоящото споразумение и всички изменения към него в ИКАО.
      Член 5
      Временно прилагане
      Страните се споразумяват, че от датата на подписване на настоящото споразумение до момента на влизането му в сила то ще се прилага временно и доколкото позволява приложимото национално право. Ако Споразумението за въздушен транспорт, изменено с Протокола, бъде прекратено в съответствие с член 23 от него, или неговото временно прилагане бъде спряно в съответствие с член 25 от същото споразумение, или временното прилагане на Протокола бъде спряно в съответствие с член 9 от Протокола, едновременно с това се спира временното прилагане на настоящото споразумение.
      Член 6
      Влизане в сила
      Настоящото споразумение влиза в сила на по-късната от:

                  1.

                  датата на влизане в сила на Споразумението за въздушен транспорт,

                  2.

                  датата на влизане в сила на Протокола, и

                  3.

                  един месец след датата на последната нота при размяната на дипломатически ноти между страните, потвърждаващи приключването на всички необходими процедури за влизане в сила на настоящото споразумение.

            За целите на тази размяна на дипломатически ноти, дипломатическите ноти до или от Европейския съюз и неговите държави-членки се изпращат според случая на Европейския съюз или от него. Дипломатическата нота или дипломатическите ноти от Европейския съюз и неговите държави-членки съдържат съобщение от всяка държава-членка, потвърждаващо приключването на всички необходими процедури за влизане в сила на настоящото споразумение.

         В ПОТВЪРЖДЕНИЕ НА КОЕТО долуподписаните, надлежно упълномощени за това, подписаха настоящото споразумение.
         Съставено в Люксембург и Осло, съответно на шестнадесети юни и двадесет и първи юни 2011 година, в четири еднообразни екземпляра.

            For the United States of America

            За Европейския съюз
            Por la Unión Europea
            Za Evropskou unii
            For Den Europæiske Union
            Für die Europäische Union
            Euroopa Liidu nimel
            Για την Ευρωπαϊκή Ένωση
            For the European Union
            Pour l’Union européenne
            Per l’Unione europea
            Eiropas Savienības vārdā –
            Europos Sąjungos vardu
            Az Európai Unió részéről
            Għall-Unjoni Ewropea
            Voor de Europese Unie
            W imieniu Unii Europejskiej
            Pela União Europeia
            Pentru Uniunea Europeană
            Za Európsku úniu
            Za Evropsko unijo
            Euroopan unionin puolesta
            För Europeiska unionen

            Fyrir Ísland

            For Kongeriket Norge

            Voor het Koninkrijk België
            Pour le Royaume de Belgique
            Für das Königreich Belgien

            Deze handtekening verbindt eveneens het Vlaamse Gewest, het Waalse Gewest en het Brussels Hoofdstedelijk Gewest.
            Cette signature engage également la Région wallonne, la Région flamande et la Région de Bruxelles-Capitale.
            Diese Unterschrift bindet zugleich die Wallonische Region, die Flämische Region und die Region Brüssel-Hauptstadt.

            За Република България

            Za Českou republiku

            For Kongeriget Danmark

            Für die Bundesrepublik Deutschland

            Eesti Vabariigi nimel

            Thar cheann Na hÉireann
            For Ireland

            Για την Ελληνική Δημοκρατία

            Por el Reino de España

            Pour la République française

            Per la Repubblica italiana

            Για την Κυπριακή Δημοκρατία

            Latvijas Republikas vārdā –

            Lietuvos Respublikos vardu

            Pour le Grand-Duché de Luxembourg

            A Magyar Köztársaság részéről

            Għal Malta

            Voor het Koninkrijk der Nederlanden

            Für die Republik Österreich

            W imieniu Rzeczypospolitej Polskiej

            Pela República Portuguesa

            Pentru România

            Za Republiko Slovenijo

            Za Slovenskú republiku

            Suomen tasavallan puolesta
            För Republiken Finland

            För Konungariket Sverige

            For the United Kingdom of Great Britain and Northern Ireland

         СЪВМЕСТНА ДЕКЛАРАЦИЯ
         Представители на Съединените американски щати, на Европейския съюз и неговите държави-членки, на Исландия и на Кралство Норвегия потвърдиха, че текста на Споразумението за въздушен транспорт между Съединените американски щати, от една страна, Европейския съюз и неговите държави-членки, от друга страна, Исландия, от трета страна, и Кралство Норвегия, от четвърта страна („Споразумението“), предстои да бъде удостоверена на други езици, както е предвидено, или преди подписването на Споразумението, чрез размяна на писма, или след подписването на Споразумението с решение на съвместния комитет.
         Настоящата съвместна декларация представлява неразделна част от Споразумението.

         ПРИЛОЖЕНИЕ

            Специални разпоредби по отношение на Исландия и Норвегия

         Разпоредбите на Споразумението за въздушен транспорт, изменено с Протокола, изменени както следва, се прилагат за всички страни по настоящото споразумение. Разпоредбите на Споразумението за въздушен транспорт, изменено с Протокола, се прилагат за Исландия и Норвегия, както ако те бяха държави-членки на Европейския съюз, така че Исландия и Норвегия имат всички права и задължения на държавите-членки съгласно посоченото споразумение, при условие че:

                     1.

                     Член 1, параграф 9 от Споразумението за въздушен транспорт, изменено с Протокола, се изменя, както следва:
                     „ „територия“ означава: за Съединените щати, сухопътната територия (континентална и островна), вътрешните води и териториални морета, по отношение на които те имат суверенни права или юрисдикция, а за Европейския съюз и неговите държави-членки — сухопътната територия (континентална и островна), вътрешните води и териториални морета, за които се прилага Споразумението за Европейското икономическо пространство и при условията, предвидени в посоченото споразумение и всеки правен инструмент, който е негов приемник, с изключение на сухопътната територия и вътрешните води, по отношение на които Княжество Лихтенщайн има суверенни права или юрисдикция; като се разбира, че прилагането на споразумението към Гибралтарското летище не засяга съответните правни позиции на Кралство Испания и Обединеното кралство във връзка със спора относно суверенните права върху територията, на която се намира летището, както и относно продължаващото изключване на Гибралтарското летище от мерките на Европейския съюз за въздухоплаването, действащи към 18 септември 2006 г. и приложими между държави-членки в съответствие с декларацията на министрите за Гибралтарското летище, договорена в Кордоба на 18 септември 2006 г.; и“.

                     2.

                     Членове 23—26 от Споразумението за въздушен транспорт, изменено с Протокола, не се прилагат за Исландия и Норвегия.

                     3.

                     Член 9 и член 10 от Протокола не се прилагат за Исландия и Норвегия.

                     4.

                     Следното се добавя в раздел 1 от приложение 1 към Споразумението за въздушен транспорт, изменено с Протокола:

                                 „ц)

                                 Исландия: Споразумение за въздушен транспорт, подписано във Вашингтон на 14 юни 1995 г.; изменено на 1 март 2002 г. чрез размяна на ноти; изменено на 14 август 2006 г. и на 9 март 2007 г. чрез размяна на ноти.

                                 ч)

                                 Кралство Норвегия: Споразумение за услуги в областта на въздушния транспорт, влязло в сила чрез размяна на ноти във Вашингтон на 6 октомври 1945 г.; изменено на 6 август 1954 г. чрез размяна на ноти; изменено на 16 юни 1995 г. чрез размяна на ноти.“

                     5.

                     Текстът на раздел 2 от приложение 1 към Споразумението за въздушен транспорт, изменено с Протокола, се изменя, както следва:
                     „Независимо от раздел 1 от настоящото приложение, за областите, които не са включени в определението на „територия“, посочено в член 1 от настоящото споразумение, споразуменията в буква д) (Дания — Съединените щати), буква ж) (Франция — Съединените щати), буква х) (Обединеното кралство — Съединените щати) и буква ч) (Норвегия — Съединените щати) от посочения раздел продължават да се прилагат в съответствие с техните условия.“

                     6.

                     Текстът на раздел 3 от приложение 1 към Споразумението за въздушен транспорт, изменено с Протокола, се изменя, както следва:
                     „Независимо от член 3 от настоящото споразумение, американски авиокомпании нямат правото да предоставят чисто товарни услуги, които не са част от услуга, обслужваща Съединените щати, до или от пунктове в държавите-членки, с изключение на услуги до или от пунктове в Чешката република, Френската република, Федерална република Германия, Великото херцогство Люксембург, Малта, Република Полша, Португалската република, Словашката република, Исландия и Кралство Норвегия.“

                     7.

                     В края на член 3 от приложение 2 към Споразумението за въздушен транспорт, изменено с Протокола, се добавя следното изречение:
                     „За Исландия и Норвегия това включва, без да се ограничава до тях, членове 53, 54 и 55 от Споразумението за Европейското икономическо пространство и регламентите на Европейския съюз за прилагане на членове 101, 102 и 105 от Договора за функционирането на Европейския съюз, включени в Споразумението за Европейското икономическо пространство, както и всички негови изменения.“

                     8.

                     Член 21, параграф 4 от Споразумението за въздушен транспорт, изменено с Протокола, се прилага за Исландия и Норвегия, доколкото съответните законови и подзаконови актове на Европейския съюз са въведени в Споразумението за Европейското икономическо пространство, в съответствие с всички адаптации, указани в него. Правата, предвидени в член 21, параграф 4, букви а) и б) от Споразумението за въздушен транспорт, изменено с Протокола, са на разположение на Исландия или Норвегия само в случай, че по отношение на налагането на оперативни ограничения, свързани с равнищата на шум, съответно Исландия или Норвегия е подложена, съгласно съответните законови и подзаконови актове на Европейския съюз, въведени в Споразумението за Европейското икономическо пространство, на надзор, сравним с надзора, предвиден в член 21, параграф 4 от Споразумението за въздушен транспорт, изменено с Протокола.

      ДОПЪЛНИТЕЛНО СПОРАЗУМЕНИЕ
      между Европейския съюз и неговите държави-членки, от една страна, Исландия, от друга страна, и Кралство Норвегия, от трета страна, за прилагане на Споразумението за въздушен транспорт между Съединените американски щати, от една страна, Европейския съюз и неговите държави-членки, от друга страна, Исландия, от трета страна, и Кралство Норвегия, от четвърта страна
      КРАЛСТВО БЕЛГИЯ,
      РЕПУБЛИКА БЪЛГАРИЯ,
      ЧЕШКАТА РЕПУБЛИКА,
      КРАЛСТВО ДАНИЯ,
      ФЕДЕРАЛНА РЕПУБЛИКА ГЕРМАНИЯ,
      РЕПУБЛИКА ЕСТОНИЯ,
      ИРЛАНДИЯ,
      РЕПУБЛИКА ГЪРЦИЯ,
      КРАЛСТВО ИСПАНИЯ,
      ФРЕНСКАТА РЕПУБЛИКА,
      ИТАЛИАНСКАТА РЕПУБЛИКА,
      РЕПУБЛИКА КИПЪР,
      РЕПУБЛИКА ЛАТВИЯ,
      РЕПУБЛИКА ЛИТВА,
      ВЕЛИКОТО ХЕРЦОГСТВО ЛЮКСЕМБУРГ,
      РЕПУБЛИКА УНГАРИЯ,
      МАЛТА,
      КРАЛСТВО НИДЕРЛАНДИЯ,
      РЕПУБЛИКА АВСТРИЯ,
      РЕПУБЛИКА ПОЛША,
      ПОРТУГАЛСКАТА РЕПУБЛИКА,
      РУМЪНИЯ,
      РЕПУБЛИКА СЛОВЕНИЯ,
      СЛОВАШКАТА РЕПУБЛИКА,
      РЕПУБЛИКА ФИНЛАНДИЯ,
      КРАЛСТВО ШВЕЦИЯ,
      ОБЕДИНЕНОТО КРАЛСТВО ВЕЛИКОБРИТАНИЯ И СЕВЕРНА ИРЛАНДИЯ,
      като страни по Договора за Европейския съюз и Договора за функционирането на Европейския съюз и като държави-членки на Европейския съюз (наричани по-нататък „държавите-членки“),
      и
      ЕВРОПЕЙСКИЯТ СЪЮЗ,
      от една страна;
      ИСЛАНДИЯ,
      от друга страна;
      и
      КРАЛСТВО НОРВЕГИЯ (наричано по-нататък „Норвегия“),
      от трета страна;
      КАТО ОТБЕЛЯЗВАТ, че Европейската комисия е договорила от името на Европейския съюз и на държавите-членки Споразумение за въздушен транспорт със Съединените американски щати в съответствие с решението на Съвета, упълномощаващо Комисията да започне преговори,
      КАТО ОТБЕЛЯЗВАТ, че Споразумението за въздушен транспорт между Съединените американски щати и Европейската общност и нейните държави-членки (наричано по-нататък „Споразумението за въздушен транспорт“), парафирано на 2 март 2007 г., беше подписано в Брюксел на 25 април 2007 г. и във Вашингтон — на 30 април 2007 г., и се прилага временно от 30 март 2008 г.,
      КАТО ОТБЕЛЯЗВАТ, че Споразумението за въздушен транспорт беше изменено с Протокола за изменение на Споразумението за въздушен транспорт между Съединените американски щати и Европейския съюз и неговите държави-членки (наричан по-нататък „Протокола“), парафиран на 25 март 2010 г. и подписан в Люксембург на 24 юни 2010 г.,
      КАТО ОТБЕЛЯЗВАТ, че Исландия и Норвегия, които са напълно интегрирани членове на единния европейски авиационен пазар чрез Споразумението за Европейското икономическо пространство, се присъединиха към измененото с Протокола Споразумение за въздушен транспорт посредством Споразумение между Съединените американски щати, от една страна, Европейския съюз и неговите държави-членки, от друга страна, Исландия, от трета страна и Кралство Норвегия, от четвърта страна (наричано по-нататък „Споразумението“), на същата дата, което въвежда Споразумението за въздушен транспорт, изменено с Протокола,
      КАТО ОТЧИТАТ необходимостта от установяване на процедурни договорености, с които при необходимост да се реши как да се предприемат мерки в съответствие с член 21, параграф 5 от Споразумението за въздушен транспорт, изменено с Протокола,
      КАТО ОТЧИТАТ освен това необходимостта от установяване на процедурни договорености за участието на Исландия и Норвегия в съвместния комитет, учреден в съответствие с член 18 от Споразумението за въздушен транспорт, изменено с Протокола, и в арбитражните процедури, предвидени в член 19 от Споразумението за въздушен транспорт, изменено с Протокола. Тези процедурни договорености следва да гарантират необходимото сътрудничество, поток от информация и консултации преди заседанията на съвместния комитет, както и прилагането на някои разпоредби от Споразумението за въздушен транспорт, изменено с Протокола, включително разпоредбите във връзка с безопасността, сигурността, предоставянето и отнемането на търговски права и държавното подпомагане,
      СЕ СПОРАЗУМЯХА ЗА СЛЕДНОТО:
      Член 1
      Уведомление
      В случай че Европейският съюз и неговите държави-членки вземат решение за прекратяване на Споразумението съгласно член 3 от Споразумението или за прекратяване на неговото временно прилагане или за оттегляне на предизвестия в този смисъл, преди да подаде предизвестие до Съединените американски щати по дипломатически път, Комисията незабавно нотифицира Исландия и Норвегия затова. По същия начин Исландия и/или Норвегия незабавно нотифицират Комисията относно подобно(и) решение(я).
      Член 2
      Спиране действието на търговските права
      Решение за недопускане на авиокомпании на другата страна да обслужват допълнителни полети или да навлизат на нови пазари съгласно Споразумението и за уведомяване на Съединените американски щати за това, или за съгласие за оттеглянето на подобно решение, взето в съответствие с член 21, параграф 5 от Споразумението за въздушен транспорт, изменено с Протокола, се взема с единодушие от Съвета от името на Европейския съюз и на държавите-членки в съответствие със съответните разпоредби на Договора, както и от Исландия и Норвегия. Председателят на Съвета, който действа от името на Европейския съюз и на държавите-членки, Исландия и Норвегия, уведомява съответно Съединените американски щати за всяко подобно решение.
      Член 3
      Съвместен комитет
      1.   Европейският съюз, държавите-членки, Исландия и Норвегия се представляват в съвместния комитет, учреден по член 18 от Споразумението за въздушен транспорт, изменено с Протокола, от представители на Комисията, държавите-членки, Исландия и Норвегия.
      2.   Позицията на Европейския съюз, на държавите-членки, на Исландия и на Норвегия в рамките на съвместния комитет се представя от Комисията, освен в областите, които в рамките на ЕС попадат в изключителната компетентност на държавите-членки, в който случай тя се представя, от председателството на Съвета или от Комисията, Исландия и Норвегия, според случая.
      3.   Позицията, която да бъде взета от Исландия и Норвегия в Съвместния комитет по въпроси, попадащи в обхвата на членове 14 или 20 от Споразумението за въздушен транспорт, изменено с Протокола, или по въпроси, които не изискват приемането на решение с правни последици, се приема от Комисията, със съгласието на Исландия и Норвегия.
      4.   По отношение на други решения на Съвместния комитет относно въпроси, които попадат в приложното поле на регламенти и директиви, които са въведени в Споразумението за Европейското икономическо пространство, позицията, която да бъде взета от Исландия и Норвегия се приема от Исландия и Норвегия въз основа на предложение на Комисията.
      5.   По отношение на други решения на Съвместния комитет относно въпроси, които не попадат в приложното поле на регламенти и директиви, въведени в Споразумението за Европейското икономическо пространство, позицията, която да бъде взета от Исландия и Норвегия се приема от Исландия и Норвегия, със съгласието на Комисията.
      6.   Комисията взема съответните мерки, за да гарантира пълноценното участие на Исландия и Норвегия във всички заседания с държавите-членки за координация, консултация или формулиране на решения, както и достъп до съответната информация при подготовка на предстоящите заседания на Съвместния комитет.
      Член 4
      Арбитраж
      1.   Комисията представлява Европейския съюз, държавите-членки, Исландия и Норвегия в арбитражните процедури по член 19 от Споразумението за въздушен транспорт, изменено с Протокола.
      2.   Комисията, според случая, взема мерки, за да гарантира участието на Исландия и Норвегия в подготовката и координирането на арбитражните процедури.
      3.   Ако Съветът вземе решение да спре временно ползите в съответствие с член 19, параграф 7 от Споразумението за въздушен транспорт, изменено с Протокола, Исландия и Норвегия се нотифицират за това решение. По същия начин Исландия и/или Норвегия уведомяват Комисията относно подобно(и) решение(я).
      4.   Решенията за предприемане на всички други подходящи действия по член 19 от Споразумението за въздушен транспорт, изменено с Протокола, относно въпроси, които в рамките на ЕС попадат в компетентността на Съюза, се вземат от Комисията с помощта на специален комитет от представители на държавите-членки, определени от Съвета, и от Исландия и Норвегия.
      Член 5
      Обмен на информация
      1.   Норвегия и Исландия своевременно информират Комисията за всяко решение да откажат, отменят, спрат действието или ограничат разрешителни на авиокомпания на Съединените американски щати, което са приели в съответствие с член 4 или 5 от Споразумението за въздушен транспорт, изменено с Протокола. По същия начин Комисията своевременно информира Исландия и Норвегия за всяко подобно решение, взето от държави-членки.
      2.   Исландия и Норвегия информират незабавно Комисията за всяко искане или нотификация, направено или получено от тях по член 8 от Споразумението за въздушен транспорт, изменено с Протокола. По същия начин Комисията информира незабавно Исландия и Норвегия за всяко подобно искане или нотификация, направено или получено от държави-членки.
      3.   Исландия и Норвегия информират незабавно Комисията за всяко искане или нотификация, направено или получено от тях по член 9 от Споразумението за въздушен транспорт, изменено с Протокола. По същия начин Комисията информира незабавно Исландия и Норвегия за всяко подобно искане или нотификация, направено или получено от държави-членки.
      Член 6
      Държавни субсидии и подпомагане
      1.   Ако Исландия или Норвегия са убедени, че субсидия или подпомагане, обмисляни или предоставяни от държавен орган на територията на Съединените американски щати, ще има неблагоприятните за конкуренцията последици, посочени в член 14, параграф 2 от Споразумението за въздушен транспорт, изменено с Протокола, те поставят въпроса на вниманието на Комисията. Ако държава-членка е повдигнала подобен въпрос пред Комисията, по същия начин Комисията поставя въпроса на вниманието на Исландия и Норвегия.
      2.   Комисията, Исландия и Норвегия могат да се обърнат към такъв орган или да поискат заседание на съвместния комитет, учреден съгласно член 18 от Споразумението за въздушен транспорт, изменено с Протокола.
      3.   Комисията, Исландия и Норвегия незабавно се информират взаимно, всеки път когато Съединените американски щати се обръщат към тях съгласно член 14, параграф 3 от Споразумението за въздушен транспорт, изменено с Протокола.
      Член 7
      Прекратяване или спиране на временното прилагане
      1.   Страна може по всяко време да отправи писмено предизвестие на другите страни по дипломатически път за решението си да прекрати настоящото Допълнително споразумение или неговото временно прилагане. Действието на настоящото Допълнително споразумение се прекратява или то спира да се прилага временно в полунощ по Гринуич шест месеца след датата на писменото предизвестие за прекратяване или за спиране на временното прилагане, освен ако предизвестието за прекратяване не бъде оттеглено посредством споразумение между страните преди изтичането на този срок.
      2.   Независимо от другите разпоредби на настоящия член, ако Споразумението бъде прекратено или неговото временно прилагане бъде спряно, действието на настоящото Допълнително споразумение се прекратява или неговото временно прилагане се спира по същото време.
      Член 8
      Временно прилагане
      До влизането му в сила съгласно член 9, страните се договарят, доколкото това позволява съответното национално право, да прилагат временно настоящото Допълнително споразумение от по-късната от датите на подписване на настоящото Допълнително споразумение или от датата, посочена в член 5 от споразумението.
      Член 9
      Влизане в сила
      Настоящото Допълнително споразумение влиза в сила или а) един месец след датата на последната нота при размяната на дипломатически ноти между страните, потвърждаваща, че всички необходими процедури за влизане в сила на настоящото Допълнително споразумение са приключили, или б) от датата на влизане в сила или на временното прилагане на Споразумението, в зависимост от това кое събитие настъпи по-късно.

         В ПОТВЪРЖДЕНИЕ НА КОЕТО долуподписаните, надлежно упълномощени за това, подписаха настоящото допълнително споразумение.
         Съставено в Люксембург и Осло на 16 юни и 21 юни 2011 година в три еднообразни екземпляра на английски, български, гръцки, датски, естонски, исландски, испански, италиански, латвийски, литовски, малтийски, немски, нидерландски, норвежки, полски, португалски, румънски, словашки, словенски, унгарски, фински, френски, чешки и шведски език, като всички текстове са еднакво автентични.

            За Европейския съюз
            Por la Unión Europea
            Za Evropskou unii
            For Den Europæiske Union
            Für die Europäische Union
            Euroopa Liidu nimel
            Για την Ευρωπαϊκή Ένωση
            For the European Union
            Pour l'Union européenne
            Per l'Unione europea
            Eiropas Savienības vārdā –
            Europos Sąjungos vardu
            Az Európai Unió részéről
            Għall-Unjoni Ewropea
            Voor de Europese Unie
            W imieniu Unii Europejskiej
            Pela União Europeia
            Pentru Uniunea Europeană
            Za Európsku úniu
            Za Evropsko unijo
            Euroopan unionin puolesta
            För Europeiska unionen

            Fyrir Ísland

            For Kongeriket Norge

            Voor het Koninkrijk België
            Pour le Royaume de Belgique
            Für das Königreich Belgien

            Deze handtekening verbindt eveneens het Vlaamse Gewest, het Waalse Gewest en het Brussels Hoofdstedelijk Gewest.
            Cette signature engage également la Région wallonne, la Région flamande et la Région de Bruxelles-Capitale.
            Diese Unterschrift bindet zugleich die Wallonische Region, die Flämische Region und die Region Brüssel-Hauptstadt.

            За Република България

            Za Českou republiku

            For Kongeriget Danmark

            Für die Bundesrepublik Deutschland

            Eesti Vabariigi nimel

            Thar cheann Na hÉireann
            For Ireland

            Για την Ελληνική Δημοκρατία

            Por el Reino de España

            Pour la République française

            Per la Repubblica italiana

            Για την Κυπριακή Δημοκρατία

            Latvijas Republikas vārdā –

            Lietuvos Respublikos vardu

            Pour le Grand-Duché de Luxembourg

            A Magyar Köztársaság részéről

            Għal Malta

            Voor het Koninkrijk der Nederlanden

            Für die Republik Österreich

            W imieniu Rzeczypospolitej Polskiej

            Pela República Portuguesa

            Pentru România

            Za Republiko Slovenijo

            Za Slovenskú republiku

            Suomen tasavallan puolesta
            För Republiken Finland

            För Konungariket Sverige

            For the United Kingdom of Great Britain and Northern Ireland


title: 2012/592/ЕС: Решение на Европейския парламент от 10 май 2012 година относно освобождаването от отговорност във връзка с изпълнението на бюджета на Европейската фондация за подобряване на условията на живот и труд за финансовата 2010 година#Резолюция на Европейския парламент от 10 май 2012 година съдържаща забележките, които са неразделна част от решението относно освобождаването от отговорност във връзка с изпълнението на бюджета на Европейската фондация за подобряване на условията на живот и труд за финансовата 2010 година

text:
               17.10.2012

               BG

               Официален вестник на Европейския съюз

               L 286/258

         РЕШЕНИЕ НА ЕВРОПЕЙСКИЯ ПАРЛАМЕНТ
   от 10 май 2012 година
   относно освобождаването от отговорност във връзка с изпълнението на бюджета на Европейската фондация за подобряване на условията на живот и труд за финансовата 2010 година
   (2012/592/ЕС)
   ЕВРОПЕЙСКИЯТ ПАРЛАМЕНТ,

               —

               като взе предвид окончателните годишни отчети на Европейската фондация за подобряване на условията на живот и труд за финансовата 2010 година,

               —

               като взе предвид доклада на Сметната палата относно годишните отчети на Европейската фондация за подобряване на условията на живот и труд за финансовата 2010 година, придружен от отговорите на Фондацията (1),

               —

               като взе предвид препоръката на Съвета от 21 февруари 2012 г. (06083/2012 – C7–0051/2012),

               —

               като взе предвид член 319 от Договора за функционирането на Европейския съюз,

               —

               като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (2), и по-специално член 185 от него,

               —

               като взе предвид Регламент (ЕИО) № 1365/75 на Съвета от 26 май 1975 г. относно създаването на Европейска фондация за подобряване на условията на живот и труд (3), и по-специално член 16 от него,

               —

               като взе предвид Регламент (ЕО, Евратом) № 2343/2002 на Комисията от 19 ноември 2002 г. относно рамковия Финансов регламент за органите, посочени в член 185 от Регламент (ЕО, Евратом) № 1605/2002 на Съвета относно Финансовия регламент, приложим за общия бюджет на Европейските общности (4), и по-специално член 94 от него,

               —

               като взе предвид член 77 и приложение VI към своя правилник,

               —

               като взе предвид доклада на комисията по бюджетен контрол и становището на комисията по заетост и социални въпроси (A7-0116/2012),

               1.

               Освобождава от отговорност директора на Европейската фондация за подобряване на условията на живот и труд във връзка с изпълнението на бюджета на Фондацията за финансовата 2010 година.

               2.

               Представя своите забележки в резолюцията по-долу.

               3.

               Възлага на своя председател да предаде настоящото решение, както и резолюцията, която е неразделна част от него, на директора на Европейската фондация за подобряване на условията на живот и труд, на Съвета, Комисията и Сметната палата и да осигури публикуването им в Официален вестник на Европейския съюз (серия L).

            Председател

         Martin SCHULZ

            Генерален секретар

         Klaus WELLE

      (1)  ОВ C 366, 15.12.2011 г., стр. 150.

      (2)  ОВ L 248, 16.9.2002 г., стр. 1.

      (3)  ОВ L 139, 30.5.1975 г., стр. 1.

      (4)  ОВ L 357, 31.12.2002 г., стр. 72.

      РЕЗОЛЮЦИЯ НА ЕВРОПЕЙСКИЯ ПАРЛАМЕНТ
      от 10 май 2012 година
      съдържаща забележките, които са неразделна част от решението относно освобождаването от отговорност във връзка с изпълнението на бюджета на Европейската фондация за подобряване на условията на живот и труд за финансовата 2010 година
      ЕВРОПЕЙСКИЯТ ПАРЛАМЕНТ,

                  —

                  като взе предвид окончателните годишни отчети на Европейската фондация за подобряване на условията на живот и труд за финансовата 2010 година,

                  —

                  като взе предвид доклада на Сметната палата относно годишните отчети на Европейската фондация за подобряване на условията на живот и труд за финансовата 2010 година, придружен от отговорите на Фондацията (1),

                  —

                  като взе предвид препоръката на Съвета от 21 февруари 2012 г. (06083/2012 – C7-0051/2012),

                  —

                  като взе предвид член 319 от Договора за функционирането на Европейския съюз,

                  —

                  като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (2), и по-специално член 185 от него,

                  —

                  като взе предвид Регламент (ЕИО) № 1365/75 на Съвета от 26 май 1975 г. относно създаването на Европейска фондация за подобряване на условията на живот и труд (3), и по-специално член 16 от него,

                  —

                  като взе предвид Регламент (ЕО, Евратом) № 2343/2002 на Комисията от 19 ноември 2002 г. относно рамковия Финансов регламент за органите, посочени в член 185 от Регламент (ЕО, Евратом) № 1605/2002 на Съвета относно Финансовия регламент, приложим за общия бюджет на Европейските общности (4), и по-специално член 94 от него,

                  —

                  като взе предвид член 77 и приложение VI към своя правилник,

                  —

                  като взе предвид доклада на комисията по бюджетен контрол и становището на комисията по заетост и социални въпроси (A7-0116/2012),

                  A.

                  като има предвид декларацията на Сметната палата, че е получила достатъчна увереност, че годишните отчети за финансовата 2010 година са надеждни и че свързаните с тях операции са законосъобразни и редовни;

                  Б.

                  като има предвид, че на 10 май 2011 г. Парламентът освободи директора на Европейската фондация за подобряване на условията на живот и труд от отговорност във връзка с изпълнението на бюджета на Фондацията за финансовата 2009 година (5) и че в резолюцията, придружаваща решението за освобождаване от отговорност, Парламентът, наред с другото:

                              —

                              призовава Фондацията да представи доказателства за решенията си по отношение на подбор на персонала (напр. доказателства за праговете, които кандидатите трябва да преминат в началото на процедурата за набиране на персонал), за да се гарантира прозрачността на процедурите за набиране на персонал,

                              —

                              призовава Фондацията да гарантира, че се отпускат бюджетни кредити единствено когато са получени съответстващите целеви приходи,

                              —

                              отбелязва, че Сметната палата беше принудена да направи забележки относно бюджетния и финансовия отчет на Фондацията, които съдържат сериозни недостатъци, което показва слабости в нейната финансова организация;

                  В.

                  като има предвид, че общият бюджет на Агенцията за финансовата 2010 година възлизаше на 20 900 000 EUR, което представлява увеличение от 3,4 % спрямо финансовата 2009 година; като има предвид, че първоначалната вноска на Съюза в бюджета на Агенцията за 2010 г. беше 19 067 159 EUR в сравнение с 19 450 000 EUR за 2009 г. (6), което представлява намаление от 0,97 %,

         Последващи мерки вследствие на забележките на Сметната палата от 2009 г.

                  1.

                  Признава въз основа на годишния отчет за дейността на Фондацията, че вследствие на забележките на Сметната палата от 2009 г. Фондацията пое следните ангажименти и изпълни следните мерки:

                              —

                              Фондацията се ангажира да обърне по-голямо внимание на факта, че в бъдеще бюджетни кредити ще се предоставят само когато съответният целеви приход е бил получен,

                              —

                              Фондацията се ангажира да увеличи значително усилията си за приключване на сметките за 2010 г. чрез допълнително обучение и ресурси; беше гарантирано, че са спазени всички срокове по отношение на отчетите за 2010 г. и че не са констатирани сериозни слабости в предварителните отчети за 2010 г.,

                              —

                              липсващият регистър на допуснатите изключения беше въведен на 1 юли 2010 г.,

                              —

                              при процедурите за подбор на персонал не са открити доказателства за определянето на праговете, които кандидатите е трябвало да преминат, за да бъдат поканени за събеседване и да бъдат включени в списъка с резерви преди разглеждане на кандидатурите; Фондацията вече включи тези прагове в докладите на своята комисия за подбор,

                              —

                              Фондацията взе мерки за по-нататъшно подобряване на процедурите за оценка и преглед, с цел избягване на грешки в процедурата за възлагане на обществени поръчки в бъдеще.

                  2.

                  Призовава Сметната палата да потвърди пред органа по освобождаване от отговорност, че тези действия и ангажименти са достатъчни за отстраняване на недостатъците, които Сметната палата откри във Фондацията през 2009 г.

         Бюджетно и финансово управление

                  3.

                  Припомня, че първоначалната вноска на Съюза за Агенцията за 2010 г. възлиза на 19 067 159 EUR; отбелязва обаче, че към тази сума са добавени 762 841 EUR възстановен излишък, в резултат на което общата вноска на Съюза за 2010 г. става 19 830 000 EUR.

                  4.

                  Отбелязва въз основа на информацията в годишните отчети, че Фондацията е публикувала изменен бюджет в размер на общо 20 848 000 EUR в самия край на 2010 г.; изразява съжаление за липсата на информация от Агенцията за причините за тези промени; призовава Агенцията да коригира положението и да информира органа по освобождаване от отговорност за този въпрос.

                  5.

                  Отбелязва въз основа на годишния отчет за дейността на Фондацията, че тя е постигнала степен на изпълнение от 98 % по отношение на бюджетните кредити за поети задължения; отбелязва по-специално въз основа на годишните отчети, че степента на усвояване на Фондацията по дял I (Разходи за персонала), дял II (Администрация) и дял III (Оперативни разходи) е съответно 99,8 %, 95,1 % и 96 %.

                  6.

                  Отбелязва въз основа на годишните отчети на Фондацията, че степента на усвояване на бюджетните кредити, пренесени от 2009 г. за 2010 г., е била 96,1 % по отношение на плащанията, в сравнение с 94,2 % през 2009 г.

         Човешки ресурси

                  7.

                  Отбелязва въз основа на годишния отчет за дейността на Фондацията, че процентът на заетите длъжности (91 %) се е подобрил през 2010 г. в сравнение с 2009 г. (78 %).

         Изпълнение

                  8.

                  Подчертава, че основната дейност на Фондацията е да допринася за създаването на по-добри условия на живот и труд чрез мерки, насочени към разширяване и разпространяване на познанията, свързани с тези въпроси, чрез изграждане на мрежи и извършване на проучвания; отбелязва, че 68 % от персонала на Фондацията се занимава с тези оперативни дейности, докато останалата част от персонала изпълнява административни задачи; следователно счита, че е много важно органът по освобождаване от отговорност да направи оценка на ефикасността и ефективността на процеса на управление на проучванията в рамките на Фондацията.

                  9.

                  Отбелязва по-специално, че през 2010 г. Фондацията осъществи следните дейности в рамките на своята мрежа от европейски обсерватории и проучвания:

                              —

                              в рамките на своята Европейска обсерватория на индустриалните отношения (EIRO): 357 нови актуализации на информация; пет представителни проучвания; годишно актуализиране на информацията относно заплащането и работното време и действията при колективни трудови спорове; годишен преглед на колективните трудови правоотношения; шест сравнителни аналитични доклада,

                              —

                              в рамките на своята Европейска обсерватория на условията на труд (EWCO): 107 нови актуализации на информация; шест сравнителни аналитични доклада относно стимулиране на заетостта на работници мигранти и самостоятелно заети лица,

                              —

                              в рамките на своя Европейски наблюдател на преструктурирането (ERM): 1 258 преструктурирани информационни справки; четири сравнителни аналитични доклада,

                              —

                              в рамките на своето второ европейско проучване на качеството на живот: доклад за вторичен анализ на семейния и професионалния живот,

                              —

                              в рамките на своето трето европейско проучване на качеството на живот: подготовка на теренна работа,

                              —

                              в рамките на своето пето европейско проучване на условията на труд: теренна работа с 44 000 интервюта в 34 държави; публикуване на първите резултати (обобщение),

                              —

                              в рамките на своето проучване на европейските дружества: публикуване на обобщаващ доклад, вторичен анализ на нивото на гъвкавост на дружествата и работа на непълен работен ден.

                  10.

                  Настоятелно призовава Фондацията да регистрира всички решения на управителния съвет относно проучвания, тъй като ефикасността и ефективността при оповестяването на тези решения могат да бъдат засегнати при липсата на подходящи стандарти за документиране на взетите решения; по-специално потвърждава, че Фондацията проявява недостатъци в това отношение и че председателят на управителния съвет не поставя непременно подпис и дата на взетите решения.

                  11.

                  Освен това отбелязва, че консултативните комитети на Фондацията, отговорни за това управителният съвет да дава своя принос във фазата на подготовка и оценка на проучванията, не разполагат с обхват на дейността, нито с правилник за дейността за организацията на техните заседания; счита, че тези недостатъци могат да доведат до погрешно тълкуване на ролите и отговорностите на консултативните комитети, като окажат вредно въздействие върху подготовката на проучванията; следователно призовава Фондацията да разгледа положението и да информира органа по освобождаване от отговорност за мерките, предприети в това отношение.

                  12.

                  Също така призовава Фондацията да въведе писмени процедури, описващи нейните основни дейности; подчертава, че това би могло да способства Фондацията да използва ефективно своите ресурси и да установи евентуални слабости.

                  13.

                  Отбелязва при все това усилията на Фондацията за укрепване на мерките за контрол с цел подобряване на качеството на нейните проучвания; отбелязва по-специално, че нейният персонал посещава някои страни, в които се провеждат проучванията за оценка на начините на провеждане на интервютата от изпълнителите и нейният персонал тества въпросника, използван за провеждане на проучванията, чрез провеждане на когнитивни интервюта относно ограничен брой елементи от извадката в някои страни.

         Вътрешен одит

                  14.

                  Отбелязва, че от февруари 2010 г. насам заместник-директорът на Фондацията изпълнява ролята на вътрешен координатор по контрола; отбелязва, че годишният работен план за вътрешния контрол бива наблюдаван по време на заседания на комитета за вътрешен контрол, които се провеждат веднъж на всеки три месеца, с ръководителя на администрацията, ръководителя на човешките ресурси и ръководителя на операциите.

                  15.

                  Въз основа на годишния отчет за дейността на Фондацията потвърждава, че дейностите за вътрешен одит през 2010 г. се провеждат въз основа на стратегическия план за одит 2009—2011 г., който се основава на оценката на риска от 2008 г.; отбелязва също така, че новата оценка на риска е проведена през февруари 2011 г. и доведе до нов стратегически план за одит за 2011—2013 г. със следните теми:

                              —

                              одит на управлението на изследванията — втора фаза (2011 г.),

                              —

                              отчетност/ градивни елементи от декларацията за достоверност (2012 г.).

                  16.

                  Освен това отбелязва, че предстоящите теми за 2012—2013 г. са:

                              —

                              управление на човешките ресурси: система за набиране, обучение, оценка и повишаване,

                              —

                              управление на качеството на продуктите/ връзки с клиентите/ управление на връзките с участниците,

                              —

                              управление на документи,

                              —

                              управление на заседания.

                  17.

                  Отбелязва, че Службата за вътрешен одит планира да извърши през 2010 г. одит на управлението на проучванията на Фондацията; изразява загриженост, че поради ограничената наличност на ключов персонал на Фондацията по време на участието в одита и непълната документация на управлението на проучванията, Службата за вътрешен одит не е успяла да събере достатъчно одитни доказателства по отношение на някои модули на основания на риск обхват; отбелязва при все това, че допълнителната фаза на този одит беше проведена в началото на 2011 г. и че резултатите ще бъдат представени в годишния отчет за вътрешния одит за 2011 г.; призовава Фондацията своевременно да предостави този отчет на органа по освобождаване от отговорност.

                  18.

                  Изразява загриженост, че препоръката на Службата за вътрешен одит относно удостоверяването на валидността на счетоводните системи е била забавена; по-специално отбелязва, че тази препоръка се счита от Службата за вътрешен одит за „критична“; следователно настоятелно призовава Фондацията да предприеме незабавни стъпки в това отношение и да информира органа по освобождаване от отговорност относно предприетите мерки за отстраняване на този недостатък.

                  19.

                  Установява пет „много важни“ препоръки на Службата за вътрешен одит, които все още са отворени в края на 2010 г.; отбелязва, че тези препоръки са свързани с необходимостта от:

                              —

                              документиране на процедурата за управление на проучванията,

                              —

                              гарантиране, че информацията за планирането на проучванията е точна и с добро качество и проследява планираните дейности,

                              —

                              актуализиране на наръчника за процедури по възлагане на обществени поръчки и допълнително засилване на съответствието и добрата практика,

                              —

                              документиране на финансовите потоци,

                              —

                              въвеждане на методология за последващи проверки;

                        въз основа на годишния отчет за дейността на Фондацията счита, че трите „много важни“ препоръки относно финансовото управление се считат за приложени от страна на Фондацията, докато годишният отчет за вътрешния одит установява, че те търпят забавяне по отношение на първоначалния план за действие на Фондацията; следователно призовава Фондацията и Службата за вътрешен одит да информират органа по освобождаване от отговорност относно действителното състояние на тези конкретни препоръки.

                  20.

                  Настоятелно призовава Фондацията да изпълни по подходящ начин препоръките, отправени от Службата за вътрешен одит, и да информира органа по освобождаване от отговорност за предприетите мерки в тази връзка.

                  21.

                  При все това отбелязва в годишния отчет за дейността на Фондацията, че вследствие на препоръката на Службата за вътрешен одит относно финансовото управление през 2009 г. процедурата за последващите проверки е била преразгледана и актуализирана с оценка на риска за обосновката за подбора на размера на извадката.

                  22.

                  Обръща внимание на препоръките от предишните си доклади за освобождаване от отговорност във връзка с изпълнението на бюджета, включени в приложението към настоящата резолюция.

                  23.

                  По отношение на други забележки, придружаващи решението за освобождаване от отговорност, които имат хоризонтален характер, препраща към своята резолюция от 10 май 2012 г. (7) относно резултатите от дейността, финансовото управление и контрола на агенциите.

         (1)  ОВ C 366, 15.12.2011 г., стр. 150.

         (2)  ОВ L 248, 16.9.2002 г., стр. 1.

         (3)  ОВ L 139, 30.5.1975 г., стр. 1.

         (4)  ОВ L 357, 31.12.2002 г., стр. 72.

         (5)  ОВ L 250, 27.9.2011 г., стр. 210.

         (6)  ОВ L 64, 12.3.2010 г., стр. 505.

         (7)  Приети текстове, P7_TA(2012)0164 (вж. стр. 388 от настоящия брой на Официален вестник).

      ПРИЛОЖЕНИЕ

         ПРЕПОРЪКИ НА ЕВРОПЕЙСКИЯ ПАРЛАМЕНТ ОТ ПРЕДХОДНИ ГОДИНИ

                  Европейска фондация за подобряване на условията на живот и труд

                  2006 г.

                  2007 г.

                  2008 г.

                  2009 г.

                  Изпълнение

                  —

                  —

                  Призовава Фондацията да направи диахроничен анализ на дейностите, проведени през настоящата и през предходните години, по подобие на последващия анализ, извършен през предходните години

                              —

                              Насърчава Фондацията да разработи допълнително своята „система на Eurofound за контрол на изпълнението“, за да гарантира, че резултатите от контрола на изпълнението се включват в управленческото вземане на решения и планиране и че се извършват периодични проучвания, за да се получи обратна информация от целевата публика

                              —

                              Подкрепя препоръката на външния оценител за по-добро определяне на целевата публика на Фондацията на национално равнище и за създаване на мрежа от координационни центрове въз основа на националните органи, които са представлявани в управителния ѝ съвет

                  Пренесени бюджетни кредити за оперативни разходи

                  Степента на усвояване на бюджетните кредити за поети задължения за 2006 г. е над 97 %. Процентът на преносите е 43 % за оперативните дейности. По този начин бюджетният принцип на ежегодност не е стриктно спазен

                  —

                  Фондацията следва да предприеме действия за предотвратяване на слабостите в планирането и програмирането, за да изпълни принципа на ежегодност

                              —

                              Призовава Фондацията да гарантира, че се отпускат бюджетни кредити единствено когато са получени съответстващите целеви приходи

                              —

                              Отбелязва, че Сметната палата беше принудена да направи забележки относно бюджетния и финансовия отчет на Фондацията, които съдържат сериозни недостатъци, което показва слабости в нейната финансова организация

                  Бюджетни трансфери без подкрепящи документи

                  —

                  —

                  Бюджетните трансфери не са били достатъчно обосновани

                  —

                  Процедури за възлагане на обществени поръчки

                  —

                  Нередности по отношение на процедурата за финансова оценка и критериите за подбор, които не позволяват правилното извършване на оценка на реалните възможности на кандидатите

                  Призова Фондацията да предприеме мерки за подобряване на контрола върху договорите ѝ и планирането на процедурите за възлагане на обществени поръчки

                  Призовава Фондацията да предприеме мерки за подобряване на процедурата си за оценка и преглед, с цел избягване на повторни грешки в процедурата за възлагане на обществени поръчки в бъдеще

                  Човешки ресурси

                  Процедурите за набиране на персонал не са напълно прозрачни и недискриминационни

                  Процедурите за набиране на персонал не са напълно прозрачни и недискриминационни

                              —

                              Призовава Фондацията да предприеме мерки, за да предвиди по-добре напусканията на служители на ключови позиции; да посочи по прозрачен начин в отчета за дейността броя на служителите;

                              —

                              Извършени са подобрения в процедурите за набиране на персонал на Фондацията

                  Призовава Фондацията да представи доказателства за решенията си по отношение на подбор на персонала, за да се гарантира прозрачността на процедурите за набиране на персонал. Настоятелно призовава Фондацията да поправи без отлагане положението и да информира органа по освобождаване от отговорност за постигнатия напредък.

                  Вътрешен одит

                  Призовава за подобряване на финансовото управление: т.е. два договора не са вписани в бюджета на съответната година

                              —

                              Призовава за подобряване на финансовото управление: т.е. до края на годината не е било поискано връщане на ДДС в размер 376 611 EUR, възстановим за финансовата 2007 година

                              —

                              Призовава Фондацията да предприеме мерки за подобряване на финансовите си отчети

                              —

                              Призовава Фондацията да предприеме мерки за изпълнение на 28 от 54-те препоръки на Службата за вътрешен одит → т.е. да въведе стандарти за вътрешен контрол; да продължи прилагането на други стандарти за вътрешен контрол; да въведе ефективна система за планиране и наблюдение

                              —

                              Изпълнени са 2 от общо 8-те препоръки на Службата за вътрешен одит

                              —

                              Настоятелно призовава Фондацията да изпълни незабавно препоръките на Службата за вътрешен одит и да информира органа по освобождаване от отговорност за постигнатия в тази връзка напредък


title: 2012/574/ЕС: Решение на Европейския парламент от 10 май 2012 година относно освобождаването от отговорност във връзка с изпълнението на бюджета на Европейската агенция по химикали за финансовата 2010 година#Резолюция на Европейския парламент от 10 май 2012 година съдържаща забележките, които са неразделна част от решението относно освобождаването от отговорност във връзка с изпълнението на бюджета на Европейската агенция по химикали за финансовата 2010 година

text:
               17.10.2012

               BG

               Официален вестник на Европейския съюз

               L 286/192

         РЕШЕНИЕ НА ЕВРОПЕЙСКИЯ ПАРЛАМЕНТ
   от 10 май 2012 година
   относно освобождаването от отговорност във връзка с изпълнението на бюджета на Европейската агенция по химикали за финансовата 2010 година
   (2012/574/ЕС)
   ЕВРОПЕЙСКИЯТ ПАРЛАМЕНТ,

               —

               като взе предвид окончателните годишни отчети на Европейската агенция по химикали за финансовата 2010 година,

               —

               като взе предвид доклада на Сметната палата относно годишните отчети на Европейската агенция по химикали за финансовата 2010 година, придружен от отговорите на Агенцията (1),

               —

               като взе предвид препоръката на Съвета от 21 февруари 2012 г. (06083/2012 – C7-0051/2012),

               —

               като взе предвид член 319 от Договора за функционирането на Европейския съюз,

               —

               като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим към общия бюджет на Европейските общности (2), и по-специално член 185 от него,

               —

               като взе предвид Регламент (ЕО) № 1907/2006 на Европейския парламент и на Съвета (3) за създаване на Европейска агенция по химикали, и по-специално член 97 от него,

               —

               като взе предвид Регламент (ЕО, Евратом) № 2343/2002 на Комисията от 19 ноември 2002 г. относно рамковия Финансов регламент за органите, посочени в член 185 от Регламент (ЕО, Евратом) № 1605/2002 на Съвета относно Финансовия регламент, приложим за общия бюджет на Европейските общности (4), и по-специално член 94 от него,

               —

               като взе предвид член 77 и приложение VI към своя правилник,

               —

               като взе предвид доклада на комисията по бюджетен контрол и становището на комисията по околна среда, обществено здраве и безопасност на храните (A7-0126/2012),

               1.

               Освобождава от отговорност изпълнителния директор на Европейската агенция по химикали във връзка с изпълнението на бюджета на Агенцията за финансовата 2010 година.

               2.

               Представя своите забележки в резолюцията по-долу.

               3.

               Възлага на своя председател да предаде настоящото решение, както и резолюцията, която е неразделна част от него, на изпълнителния директор на Европейската агенция по химикали, на Съвета, Комисията и Сметната палата и да осигури публикуването им в Официален вестник на Европейския съюз (серия L).

            Председател

         Martin SCHULZ

            Генерален секретар

         Klaus WELLE

      (1)  ОВ C 366, 15.12.2011 г., стр. 33.

      (2)  ОВ L 248, 16.9.2002 г., стр. 1.

      (3)  ОВ L 396, 30.12.2006 г., стр. 1.

      (4)  ОВ L 357, 31.12.2002 г., стр. 72.

      РЕЗОЛЮЦИЯ НА ЕВРОПЕЙСКИЯ ПАРЛАМЕНТ
      от 10 май 2012 година
      съдържаща забележките, които са неразделна част от решението относно освобождаването от отговорност във връзка с изпълнението на бюджета на Европейската агенция по химикали за финансовата 2010 година
      ЕВРОПЕЙСКИЯТ ПАРЛАМЕНТ,

                  —

                  като взе предвид окончателните годишни отчети на Европейската агенция по химикали за финансовата 2010 година,

                  —

                  като взе предвид доклада на Сметната палата относно годишните отчети на Европейската агенция по химикали за финансовата 2010 година, придружен от отговорите на Агенцията (1),

                  —

                  като взе предвид препоръката на Съвета от 21 февруари 2012 г. (06083/2012 – C7-0051/2012),

                  —

                  като взе предвид член 319 от Договора за функционирането на Европейския съюз,

                  —

                  като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (2), и по-специално член 185 от него,

                  —

                  като взе предвид Регламент (ЕО) № 1907/2006 на Европейския парламент и на Съвета (3) за създаване на Европейска агенция по химикали, и по-специално член 97 от него,

                  —

                  като взе предвид Регламент (ЕО, Евратом) № 2343/2002 на Комисията от 19 ноември 2002 г. относно рамковия Финансов регламент за органите, посочени в член 185 от Регламент (ЕО, Евратом) № 1605/2002 на Съвета относно Финансовия регламент, приложим за общия бюджет на Европейските общности (4), и по-специално член 94 от него,

                  —

                  като взе предвид член 77 и приложение VI към своя правилник,

                  —

                  като взе предвид доклада на комисията по бюджетен контрол и становището на комисията по околна среда, обществено здраве и безопасност на храните (A7-0126/2012),

                  A.

                  като има предвид декларацията на Сметната палата, че е получила достатъчна увереност, че годишните отчети на Европейската агенция по химикалите („Агенцията“) за финансовата 2010 година са надеждни и че свързаните с тях операции са законосъобразни и редовни;

                  Б.

                  като има предвид, че на 10 май 2011 г. Парламентът освободи изпълнителния директор на Агенцията от отговорност във връзка с изпълнението на нейния бюджет за финансовата 2009 година (5) и в резолюцията, придружаваща решението за освобождаване от отговорност, Парламентът, наред с другото,

                              —

                              призова Агенцията да уведоми органа по освобождаване от отговорност за предприетите мерки за подобряване на нейната система за контрол посредством усъвършенстване на нейните финансови механизми, поток на работа, планове за действие и оценки на риска;

                              —

                              насърчи Агенцията да гарантира ефективно, че:

                                          —

                                          всички компоненти за финансиране на решенията са въведени,

                                          —

                                          необходимата за всяко равнище на организацията информация е правилно определена и предоставяна,

                                          —

                                          годишната работна програма (ГРП) посочва всички налични посредством бюджета средства,

                                          —

                                          документацията относно финансовите процедури и контролни листове е приключена и актуализирана;

                              —

                              призова Агенцията да развие допълнително планирането и наблюдението на своите обществени поръчки и изпълнението на бюджета си, така че да се намали делът на преноса на бюджетни кредити;

                  В.

                  като има предвид, че общият бюджет на Агенцията за финансовата 2010 година беше 75 500 000 EUR в сравнение със 70 400 000 EUR през 2009 г., което представлява увеличение от 7,24 %;

                  Г.

                  като има предвид, че Агенцията е получила временна вноска от 36 000 000 EUR от Съюза и ЕАСТ.

         Бюджетно и финансово управление

                  1.

                  Отбелязва, че според доклада на Сметната палата бюджетът на Агенцията за 2010 г. възлиза на 75 000 000 EUR, докато Агенцията декларира бюджет от 75 500 000 EUR за финансовата 2010 година.

                  2.

                  Въз основа на информация от Агенцията отбелязва, че тя е финансирана от таксите, които промишлеността заплаща за регистрирането на химическите вещества, и евентуално от вноска на Съюза.

                  3.

                  Припомня, че първоначалната вноска на Съюза за Агенцията за 2010 г. възлиза на 25 305 000 EUR; отбелязва обаче, че към тази сума са добавени 8 700 000 EUR възстановен излишък, в резултат на което общата вноска на Съюза за 2010 г. (6) става 34 005 000 EUR; освен това отбелязва, че тъй като обикновено приходите от такси се предават на Агенцията едва към края на годината, вноската на Съюза се счита за необходима за покриване на текущите разходи до октомври 2010 г.

                  4.

                  Отбелязва, че Агенцията посочва временна вноска на Съюза в размер на 36 000 000 EUR за 2010 г., въпреки че тази сума включва и вноската на ЕАСТ.

                  5.

                  Въз основа на доклада за бюджетното и финансовото управление установява, че Агенцията се ангажира да възстанови изцяло временната вноска на Съюза на Комисията след получаването на съответното дебитно известие; въз основа на информация от Агенцията отбелязва, че временната вноска е възстановена през март 2011 г. и че е изплатена лихва на Комисията.

                  6.

                  Въз основа на доклада за бюджетното и финансовото управление признава, че първоначалният бюджет на Агенцията за 2010 г. беше 86 481 700 EUR; отбелязва обаче, че през годината управителният съвет е приел два коригиращи бюджета за намаляване на бюджетните разходи с общо 11 000 000 EUR (12,75 %).

                  7.

                  Въз основа на доклада за бюджетното и финансовото управление отбелязва, че бюджетът за дял I през 2010 г. в размер на 47 214 285 EUR е намален с 8 %, т.е. с 3 787 650,18 EUR; отбелязва забележката на Агенцията, че основната причина за намалението е по-бавното набиране на персонал в сравнение с първоначалните планове; отбелязва също, че общият процент на изпълнение за дял I достигна 97,2 %.

                  8.

                  Отбелязва също, че според доклада за бюджетното и финансовото управление разходите по дял II представляват 92,4 % от коригиращия бюджет (10 739 727,92 EUR срещу 11 624 281,05 EUR), което се дължи на анулирането на няколко консултантски проекта в областта на информационните технологии, които ще бъдат изпълнени в рамките на бъдещия договор за възлагане на външно изпълнение през 2011 г.

                  9.

                  Въз основа на годишния доклад за дейността установява, че Агенцията е успяла да обработи близо 23 000 входящи плащания на такси, за което са получени приходи от такси в размер на 349 700 000 EUR.

                  10.

                  Отбелязва, че според Сметната палата през 2010 г. Агенцията започва да се финансира напълно самостоятелно, но че нейният Финансов регламент би могъл да се измени, като включи механизъм, позволяващ задържането на излишъка от приходите на Агенцията за финансиране на бъдещите ѝ дейности.

                  11.

                  Отбелязва отговора на Агенцията, според който тя ще включи предложение за механизъм за управление на излишъка от приходи в предстоящото преразглеждане на нейния Финансов регламент; разбира от годишния доклад за дейността на Агенцията, че е сключено споразумение с признат външен попечител и се подготвя второ споразумение, за да се гарантира сигурността и диверсификацията на рисковете на натрупаните парични резерви, които следва да бъдат основният източник на финансиране за Агенцията до въвеждането на финансовата рамка за периода 2014—2020 г.; въз основа на информация от Агенцията отбелязва, че в Европейската инвестиционна банка и Централната банка на Финландия са внесени парични резерви за управление на активите.

         Пренос на бюджетни кредити

                  12.

                  Въз основа на доклада за бюджетното и финансовото управление на Агенцията констатира, че пренесените бюджетни кредити за поети задължения и за плащания в размер на 12 254 740,59 EUR са свързани главно с ИТ разходите за подкрепа на операциите (5 747 560,42 EUR), както и с общите административни разходи (1 555 943,82 EUR).

                  13.

                  Въз основа на доклада за бюджетното и финансовото управление констатира също, че е освободена обща сума от 2 533 156,09 EUR от бюджетните кредити за поети задължения и за плащания, пренесени от бюджета през 2009 г.; отбелязва по-конкретно, че това се отнася основно до дял II.

                  14.

                  Изразява съжаление, че в своя доклад относно годишните отчети на Агенцията за финансовата 2010 година Сметната палата не отбелязва бюджетните кредити на Агенцията, които са пренесени и освободени.

                  15.

                  Приветства усилията на Агенцията за подобряване на планирането и мониторинга на ресурсите и за въвеждане на насоки за насърчаване на принципа на ежегодност; въз основа на информацията от Агенцията отбелязва по-конкретно, че тя е успяла да намали процента на преносите от 29,7 % през 2009 г. до 16,3 % през 2010 г.

                  16.

                  Подчертава също, че, тъй като Агенцията работи с недиференцирани бюджетни кредити по всички свои дялове, е нереалистично да очакваме, че за всички операции, които са вписани в бюджета за една календарна година, могат едновременно да се поемат задължения и да се извършат плащания в рамките на същата бюджетна година, особено що се отнася до оперативните разходи във връзка с проектите (например, разработване на информационни системи).

         Процедура по възлагане на обществени поръчки

                  17.

                  Въз основа на годишния доклад за дейността на Агенцията отбелязва също, че през 2010 г. са проведени 350 процедури по възлагане на обществени поръчки, в т.ч. за многогодишните рамкови договори за ИТ, сигурност, консултантски услуги в областта на качеството и управлението, различни комуникационни въпроси и езиково обучение.

                  18.

                  Признава по-специално, че са сключени множество договори съгласно съществуващите рамкови договори в сферата на консултантските услуги в областта на информационните технологии, както и по научни, технически, екологични и социално-икономически въпроси във връзка с REACH.

         Управление на човешките ресурси (ЧР)

                  19.

                  Въз основа на годишния доклад за дейността на Агенцията отбелязва, че през 2010 г. тя е наела над 120 нови служители; признава по-конкретно, че е поставен силен акцент върху набирането на експерти с цел подобряване на научния капацитет на Агенцията; освен това отбелязва, че беше отдаден приоритет и на набирането на среден и висш управленски персонал, за да се гарантира въвеждането на новата организационна структура от януари 2011 г.

                  20.

                  Призовава Агенцията да подобри планирането на своите дейности и проекти в областта на човешките ресурси при определянето на годишната си работна програма; отбелязва по-специално, че според годишния доклад за дейността поради твърде дългите крайни срокове за регистрация и тяхното отражение върху службите за човешки ресурси, някои дейности за обучение са загубили приоритетното си значение, а няколко проекта в областта на човешките ресурси са отложени или управлявани на по-ниско равнище от първоначално предвиденото.

         Конфликт на интереси

                  21.

                  Като отбелязва, че Агенцията участва във вземането на решения от голяма важност за потребителите, и като има предвид, че тя има видимост заради значението си за сектора, очаква да получи и да обсъди констатациите и препоръките от специалния доклад на Сметната палата за ситуациите на конфликт на интереси, който ще бъде публикуван до края на юни 2012 г.

                  22.

                  Счита, че след началната фаза на изграждане, характеризираща се със съсредоточаване върху процедурите, Агенцията трябва да осигури разпределяне на бюджета и персонала си по начин, който ѝ позволява да изпълнява изцяло задачите си по същество, по-специално относно оценяването, ограниченията и разрешаването.

         Вътрешен одит

                  23.

                  Счита, че Агенцията е подобрила своите административни процеси (включително финансовите механизми) и своя оперативен работен процес чрез разработването на интегрирана система за управление на качеството (ISO9001); освен това приветства факта, че Агенцията е включила оценките на риска в определянето на приоритетите си за одитите и годишната си работна програма, и, при необходимост, като основа за вземането на решения; счита, че това е най-добра практика, която трябва да бъде последвана от другите агенции.

                  24.

                  Въз основа на информация от Агенцията отбелязва, че службата за вътрешен одит е изготвила консултативно становище относно „подготвеността за регистриране“, което е представено и предадено на изпълнителния директор на 14 април 2010 г.; подчертава, че този одит има за цел да оцени подготвеността на Агенцията да се справи с бъдещите срокове за регистриране.

                  25.

                  В тази връзка приветства създаването от страна на Агенцията на отделен отдел за регистриране и заявления, както и на работна група за извънредни ситуации; въпреки това призовава Агенцията да подобри съгласуваността при обработката на досиетата; отбелязва, че това е предварително условие за дейностите по регистриране и че Агенцията следва да засили усилията си в това отношение, като въведе стандартен процес за актуализация на правилата за регистриране, както и достатъчна информационна следа и документация за решенията, взети във връзка с актуализацията на правилата.

                  26.

                  Призовава също така Агенцията да подготви служителите в своя отдел за регистриране за увеличеното спрямо настоящото равнище работно натоварване, като ги обучи (и по-специално средния управленски персонал) и създаде възможности за заместването на служители на ключови длъжности; подчертава, че задачата на отдела за регистриране следва да се фокусира върху основните дейности, за които са необходими специфични познания за регистрирането.

                  27.

                  Призовава Агенцията да спазва строга методология за отчитане„отгоре-надолу“/ „отдолу-нагоре“ и ясни ръководни принципи, за да определи съответните показатели и инструменти, които ще използва.

                  28.

                  Въз основа на информация от Агенцията отбелязва, че структурата за вътрешен одит е извършила два вътрешни одита за достоверност през 2010 г.: единият е за процеса на заместване на служителите, а другия за процеса на фактуриране на таксите.

         Изпълнение

                  29.

                  Отбелязва, че към края на 2010 г. са приети два важни срока във връзка с REACH и Регламента относно класифицирането, етикетирането и опаковането; следователно приветства факта, че Агенцията е успяла да се справи успешно с приемането и обработването на 25 000 регистрационни досиета на 4 300 химически вещества, които са или често използвани в Европа или са най-опасните, и с над 3 милиона уведомления за над 100 000 вещества, които са класифицирани и трябва да бъдат етикетирани с цел защита на потребителя.

                  30.

                  Приветства инициативите на Агенцията за по-силно ориентиране към потребителите и за подобряване на процедурите за предоставяне на обратна информация; по-конкретно изразява задоволство, че Агенцията е обърнала особено внимание на комуникационните си дейности, като дни на заинтересованите страни, публикации или подпомагане чрез бюро за услуги.

                  31.

                  Изразява задоволство от успешното функциониране на Агенцията при прилагане на законодателството на Съюза в областта на химическите вещества.

                  32.

                  Разглежда развитието в контекста на договорите за информационни технологии като резултат от значителните разходи за тях и наблюдаваните забавяния във фазата на изграждане.

         Функциите на координатор на мрежата на агенциите

                  33.

                  Приветства Агенцията за нейната ефективна работа като координатор на мрежата на агенциите в хода на процедурата по освобождаване от отговорност за финансовата 2010 година.

                  34.

                  Обръща внимание на препоръките от предишните си доклади за освобождаване от отговорност във връзка с изпълнението на бюджета, включени в приложението към настоящата резолюция.

                  35.

                  По отношение на други забележки, придружаващи решението за освобождаване от отговорност, които имат хоризонтален характер, препраща към своята резолюция от 10 май 2012 г. (7) относно резултатите от дейността, финансовото управление и контрола на агенциите.

         (1)  ОВ C 366, 15.12.2011 г., стр. 33.

         (2)  ОВ L 248, 16.9.2002 г., стр. 1.

         (3)  ОВ L 396, 30.12.2006 г., стр. 1.

         (4)  ОВ L 357, 31.12.2002 г., стр. 72.

         (5)  ОВ L 250, 27.9.2011 г., стр. 150.

         (6)  ОВ L 64, 12.3.2010 г., стр. 447.

         (7)  Приети текстове, P7_TA(2012)0164 (вж. страница 388 от настоящия брой на Официален вестник).

      ПРИЛОЖЕНИЕ

         ПРЕПОРЪКИ НА ЕВРОПЕЙСКИЯ ПАРЛАМЕНТ ОТ ПРЕДХОДНИ ГОДИНИ

                  Европейска агенция по химикалите

                  2008 г.

                  2009 г.

                  Изпълнение

                  Агенцията би извлякла полза от разработването на процедури за предоставяне на обратна информация и от по-силно ориентиране към потребителите

                  Изисква от Сметната палата да извърши одити на изпълнението на Агенцията

                  Бюджетно и финансово управление

                              —

                              Призовава Агенцията да предприеме мерки за подобряване на планирането и наблюдението на своите ресурси и бюджетни кредити (41 % от бюджетните кредити за поети задължения за оперативни дейности са пренесени, а 37,5 % са освободени)

                              —

                              Призовава Комисията да провери какви възможности съществуват за осигуряване на пълно прилагане на принципа на ориентираното спрямо потребностите управление (парични резерви през 2008 г.: 18 747 210,75 EUR)

                  Призовава Агенцията да развие допълнително планирането и наблюдението на своите обществени поръчки и изпълнението на бюджета си, така че да се намали делът на преноса на бюджетни кредити; отбелязва, всъщност, че Сметната палата отбеляза пренос на бюджетни кредити от 20 000 000 EUR (29 % от бюджетните кредити) за бюджетната 2010 година, като 88 % от тях отговарят на дейности, които все още не са изпълнени (или, в някои случаи – на стоки, които не са получени) в края на годината; допълнително отбелязва, че 5 % от бюджетните кредити (3 000 000 EUR) са освободени

                  Човешки ресурси

                              —

                              Припомня на Агенцията да подобри прилагането на процедурата по набиране на персонал

                              —

                              Проблеми с прозрачността: при 14 процедури за подбор на персонал независимостта на членовете на комисиите за подбор не е била гарантирана поради факта, че директорът на Агенцията е бил председател на тези комисии

                              —

                              Приветства Агенцията за това, че е решила в бъдеще директорът да не участва повече в работата на комисиите за подбор

                              —

                              Призовава Агенцията да въведе ясно формулирани процедури за приемственост на работата

                  Важно е Агенцията да продължи да наблюдава изпълнението на своя бюджет и план за набиране на персонал

                  Вътрешен одит

                  Одитът на три процедури установи слабости в документацията, която обобщава работата на комисиите за подбор (липса на обосновка)

                              —

                              Призовава изпълнителния директор на Агенцията да информира органа по освобождаване от отговорност за съдържанието на своя план за одит

                              —

                              Призовава Агенцията да уведоми органа по освобождаване от отговорност за предприетите мерки за подобряване на нейната система за контрол посредством усъвършенстване на нейните финансови механизми, поток на работа, одити, планове за действие и оценки на риска

                              —

                              Насърчава Агенцията да гарантира ефективно, че:

                                          —

                                          всички компоненти за финансиране на решенията са въведени,

                                          —

                                          необходимата за всяко равнище на организацията информация е правилно определена и предоставяна,

                                          —

                                          работната програма посочва всички налични посредством бюджета средства,

                                          —

                                          документацията относно финансовите процедури и контролни листове е приключена и актуализирана